As vacivas se paixentan de forma peculiar. Como l'estallo gosa estar formau por pocos individuos y o periodo de separación gosa coincidir con os meses d'hibierno, quan as uellas se meten marrideras, pero tamién quan as estivas son cubiertas de nieu, a sobén no se suelta en os praus sino que s'aprofita ta fer-las servir ta femar o suelo, tot tancando-las con cletas en un recinto mobil de pocos metros quadraus que se diz cletau, o qual se gosa montar y desmontar en diferents espacios de a superficie d'un campo u faixa a on que os animals permanecen bellas horas (tiempo en o qual consumen a hierba que ha quedau encletada, y fieman o suelo con a pichumbre y as sirrias).